اینگیلترهنین «ایندئپئندئنت» قزئتی ایستانبولدا باش وئرهن تئررور هوجوموندان یازیب.
آخار. آز خبر وئریر کی، قزئت رسمی آنکارانین بوندان سونرا تئرروریزمه قارشی داها سرت موباریزه آپاراجاغینی پروقنوزلاشدیریب:
«اردوغان حکومتینین ایلک رئاکسییاسیندا، اینقیلاب جهدیندن سونرا اولدوغو کیمی، قیساسا چاغیریش حیصص اولوندو. رسمیلر پارتلاییشدان درحال سونرا اینتیقامین آلیناجاغینا سؤز وئریبلر.
حادثهنین آرخاسیندا کیمین و یاخود هانسی قروپون دایاندیغینی بیلمک، اصلینده، عدالتین برقرار اولماسی باخیمیندان چوخ واجیبدیر. آنجاق ایندی واجیب اولان هم ده تورک حکومتینین کیمی گوناهلاندیرماسیدیر. گوناهلاندیریلان ایسه کوردلرین پ کاکا-سیدیر.
تورکییهنین سون حادثهلره گؤره کورد سئپاراتچیلارینا قارشی حربی عملیاتلاری گوجلندیرجیی گؤزلنیلیر».
مقالهده تورکییهنین سیلسیله تئررورلاردان سونرا بیر قدر گئری چکیلدیی یازیلیب:
«اصلینده، تورکییهنین گؤزو قورخوب. عیراق و سورییاداکی حادثهلر کناردان ایستابیل و گوجلو گؤرونهن دؤولتین نئجه آسانلیقلا پارچالانا بیلجیینی تصدیقلهییب. آنجاق تورکلر هر شئیدن اؤنجه ایشید-این اونلارین اؤلکهسینه نه قدر تهلوکه یاراتدیغینی آنلامالیدیر. ایشید (داعش) آرتیق تورکییهنین سورییا ایله سرحدینه چاتیب. ایشید و پ کاکا قوهلرینی بالانس لاشدیرماق جهدلرینین اوغورسوز سیاست اولدوغو دا گؤز قاباغیندادیر.
کورد مسئلهسینه گلینجه، بونون یئگانه حل یولو وار، او دا سیاسی تنزیملهمهدیر. کئچمیشده بئله اوغورلو صولح جهدلری اولوب. پ کاکا ایله ایشید-این اساس فرقی ده محض بورادادیر. کورد مسئلهسینین صولح له حل اولونماسی احتیمالی وار. ایشید-دن فرقلی اولاراق، پ کاکا آنکارادا خیلافت قورماق نیتینده دئییل.
اردوغان حکومتی سون حادثهلره یقین کی، وطنداش جمعیتینه باسقیلاری، حبسلری آرتیرماقلا رئاکسییا وئرهجک. اما بریتانییانین خاریجی ایشلر ناظری بوریس جونسون دئمیش، تورکییه، سعودییه عربیستانی، ایران و مصر لیدئرلری تئررورون عهدهسیندن گلهجک قدر دوزگون سیاست آپارمیرلار».
خاتیرلاداق کی، ۱۰ دئکابردا ایستانبولداکی «وودافون آرئنا»دا باش وئرهن دهشتلی تئراکتدان و ۳۸ شخصین هلاک اولماسیندان سونرا آوروپادان گؤزلهنیلهن رئکاسییانین وئریلمهمهسی، عوضینده ایسه تئررورون آرخاسیندا دایانان پ کاکا-نین بیرباشا و دولاییسی ایله حمایه ائدیلمهسی جهدلری دقت چکیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab